У праграме фігуруе стужка іранскай рэжысёркі Наркес Абіяр “Дыханне жыцця”, вылучаная ад краіны на “Оскар”. Бакалаўр у вобласці персідскай літаратуры, Наркес вядомая і як аўтарка дзясятка літаратурных твораў. Аднак рэпутацыю таленавітага кінематаграфіста ёй зрабіла карціна “Траншэя 143”, якая распавядае пра ірана-іракскую вайну. “Дыханне жыцця” на Талінскім міжнародным кінафестывалі “Цёмныя ночы” атрымала прыз за рэжысуру з фармулёўкай: “За глыбокае занурванне ў цудоўны свет дзяцінства і нявіннасці”.